# *tlTokod Nagyközség Polgármestere*

2531 Tokod, Kossuth Lajos u. 53.

### Tel.: +36/33-505-110; Fax: +36/33-505-120

e-mail: polgármester@tokod.hu

 1. napirendi pont

**E L Ő T E R J E S Z T É S**

**a Képviselő-testület 2025. március 31-ei rendes ülésére**

**az Önkormányzat 2024. évi költségvetési rendeletének módosításáról**

**Tisztelt Képviselő-testület!**

Az államháztartásról szóló 2011. évi CXCV. törvény 34. §-a alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a képviselő-testület dönt úgy, hogy az előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

Tokod Nagyközség Önkormányzata 2024-ben már többször módosította a 2024. évre vonatkozó költségvetési rendeletét, azonban a tervezetthez képest bekövetkezett változások, illetve kormányzati és testületi döntések miatt szükségessé vált a módosítás.

Ezáltal az önkormányzat költségvetési rendeletének módosított halmozódásmentes főösszege 2.087.707 eFt-ra változik.

A fentiek ismeretében kérem a Tisztelt Képviselő-testületet, hogy fogadja el a következő rendeletmódosítási javaslatot.

**Rendeletmódosítási javaslat:**

Tokod Nagyközség Önkormányzatának Képviselő-testülete megalkotja Tokod Nagyközség Önkormányzata Képviselő-testületének …/2025. (…...) önkormányzati rendeletét az Önkormányzat 2024. évi költségvetéséről szóló 2/2024. (I.31.) önkormányzati rendelet módosításáról.

Tokod, 2025. március 28.

 Bánhidi László

 polgármester

**Tokod Nagyközség Önkormányzata Képviselő-testületének**

**…/2025. (…..) önkormányzati rendelete**

**az Önkormányzat 2024. évi költségvetéséről szóló**

**2/2024. (I. 31.) önkormányzati rendeletének módosításáról**

Tokod Nagyközség Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés *f)* pontjában meghatározott feladatkörében eljárva, a véleményezési jogkörében eljáró Pénzügyi Ellenőrző Bizottság véleményének kikérésével a következőket rendeli el:

1. **§** A Képviselő-testület a 2024. évi költségvetés halmozódásmentes

*a)* bevételi főösszegét 2.087.707 eFt-ban

 ebből: működési célú 845.950 eFt-ban

 felhalmozási célú 122.522 eFt-ban

 finanszírozási célú 1.119.235 eFt-ban

*b)* kiadási főösszegét 2.087.707 eFt-ban

 ebből: működési célú 1.059.988 eFt-ban

 felhalmozási célú 536.908 eFt-ban

 finanszírozási célú 490.811 eFt-ban

 állapítja meg.

**2. §**A Rendelet 1. melléklete, 2. melléklete, 3. melléklete, 4. melléklete, 5. melléklete, 6. melléklete, 7. melléklete, 8. melléklete, 9. melléklete, 10. melléklete, 11. melléklete, 12. melléklete, 13. melléklete helyébe jelen rendelet 1. melléklete, 2. melléklete, 3. melléklete, 4. melléklete, 5. melléklete, 6. melléklete, 7. melléklete, 8. melléklete, 9. melléklete, 10. melléklete, 11. melléklete, 12. melléklete, 13. melléklete lép.

**3. §** A Rendelet 15. melléklete helyébe jelen rendelet 14. melléklete lép.

**4. §** A Rendelet 17. melléklete helyébe jelen rendelet 15. melléklete lép.

**5. §** A Rendelet 19. melléklete helyébe jelen rendelet 16. melléklete lép.

**6. §** A Rendelet 21. melléklete helyébe jelen rendelet 17. melléklete lép.

**7. §** A Rendelet 22. melléklete helyébe jelen rendelet 18. melléklete lép.

**8. §** Ez a rendelet a kihirdetését követő napon lép hatályba.

Bánhidi László Robotka Julianna

 polgármester jegyző

----------------------------------------------------------------------------------------------------------------------------------

A rendeletet kihirdettem.

Tokod, 2025.

 Robotka Julianna

 jegyző